ai4bharat/Pralekha huggingface dataset:
প্রধানমন্ত্রীরদপ্তর
বাইরে থেকে নিয়ে আসা চিতাগুলির একটি চার শাবকের জন্ম দেওয়ায় আনন্দ প্রকাশ প্রধানমন্ত্রীর
নয়াদিল্লি, ২৯ মার্চ, ২০২৩
২০২২এর ১৭ সেপ্টেম্বর ভারতে নিয়ে আসা চিতাগুলির একটি চার শাবকের জন্ম দেওয়ায় প্রধানমন্ত্রী শ্রী নরেন্দ্র মোদী আনন্দ প্রকাশ করেছেন। কেন্দ্রীয় পরিবেশ, বন এবং জলবায়ু পরিবর্তন মন্ত্রী শ্রী ভূপেন্দর যাদব-এর এক ট্যুইট ভাগ করে নিয়ে প্রধানমন্ত্রী ট্যুইট করে বলেছেন;
“অসাধারণ খবর।”
PG/AB/NS
(
প্রতিরক্ষামন্ত্রক
প্যানেক্স-২১ –এর প্রস্তুতি পর্ব
নতুন দিল্লি, ০৭ ডিসেম্বর, ২০২১
বিমসটেক সদস্যভুক্ত দেশগুলিতে মানবিক সহায়তা এবং দুর্যোগ মোকাবিলায় ত্রাণ পৌঁছে দেওয়ার জন্য প্যানেক্স-২১ আয়োজন করা হয়েছে। আগামী ২০ থেকে ২২ ডিসেম্বর পুনেতে এই সেনা মহড়ার পরিকল্পনা করা হয়েছে। এই মহড়ায় ভারত, বাংলাদেশ, নেপাল, ভূটান, মায়ানমার, শ্রীলঙ্কা, থাইল্যান্ড থেকে একাধিক বিশেষজ্ঞ এবং প্রতিনিধিরা উপস্থিত হবেন। এরই অঙ্গ হিসেবে আজ নতুন দিল্লির ডিআরডিও ভবনের কোঠারি প্রেক্ষাগৃহে এক প্রস্তুতি পর্ব অনুষ্ঠানের আয়োজন করা হয়।
অনুষ্ঠানে পৌরোহিত্য করেন প্রতিরক্ষা প্রতিমন্ত্রী শ্রী অজয় ভাট। চিফ অফ ডিফেন্স স্টাফ জেনারেল বিপিন রাওয়াত, তিন বাহিনীর প্রধান এবং বিমসটেক সদস্যভুক্ত দেশগুলির হাই কমিশনার ও রাষ্ট্রদূতেরা উপস্থিত ছিলেন।
উদ্বোধনী ভাষণে সেনাপ্রধান এম এম নারাভানে অনুষ্ঠানে অংশগ্রহণকারী সদস্য দেশগুলির প্রতিনিধিদের স্বাগত জানান। ভবিষ্যতে মহামারীর মতো দুর্যোগ মোকাবিলায় আন্তঃদেশীয় সমন্বয়সাধনের প্রক্রিয়ার সুযোগ কাজে লাগানোর আহ্বান জানান। চিফ অফ ডিফেন্স স্টাফ জেনারেল বিপিন রাওয়াত বিমসটেক সদস্যভুক্ত দেশগুলির নিরাপত্তা, প্রতিরক্ষা সহযোগিতা, আইনী পরিকাঠামো তৈরি এবং তথ্য আদান-প্রদান ব্যবস্থাপনার ওপর গুরুত্ব আরোপ করেন।
অনুষ্ঠানে প্রতিরক্ষা প্রতিমন্ত্রী শ্রী অজয় ভাট ‘প্রতিবেশী প্রথম’ নীতির অঙ্গ হিসেবে বিমসটেক সদস্যভুক্ত দেশগুলির সঙ্গে ভারতের পারস্পরিক সম্পর্কের কথা তুলে ধরেন। অতীতে বিমসটেক সদস্যভুক্ত দেশগুলির মধ্যে বিপর্যয় মোকাবিলার ওপর আয়োজিত মহড়ার সাফল্যের কথাও জানান তিনি। কেন্দ্রীয় প্রতিমন্ত্রী বলেন, মহামারীর প্রেক্ষাপটে প্রাকৃতিক দুর্যোগ মোকাবিলা করা কোনো একটি দেশের একক সংস্থার দ্বারা কখনই সম্ভব নয়। তাই বিমসটেক সদস্যভুক্ত দেশগুলিকে একত্রিত হওয়ার পরামর্শ দেন তিনি। মহামারী পরিস্থিতি কাটিয়ে উঠে যৌথ কৌশল গ্রহণ এবং সহযোগিতার ওপর বিশেষ জোর দেওয়া প্রয়োজন বলে মন্তব্য করেন শ্রী ভাট। তিনি দক্ষতা উন্নয়ন ও প্রশিক্ষণের জন্য একটি বিমসটেক পরিকাঠামো গড়ে তোলা এবং দুর্যোগ মোকাবিলায় যৌথ ব্যবস্থাপনার জন্য সদস্যভুক্ত দেশগুলির সংস্থানগুলিকে একত্রিত করে তোলা প্রয়োজন বলেও মন্তব্য করেন। উল্লেখ্য, আসন্ন প্যানেক্স-২১ উপলক্ষে একটি পোস্টারের উন্মোচন করেন শ্রী অজয় ভাট।
CG/SS/SKD/
(Visitor Counter : 158
অর্থমন্ত্রক
ওপ্পো ইন্ডিয়া-র ৪,৩৮৯ কোটি টাকার আমদানি শুল্ক ফাঁকির ঘটনা প্রকাশ কেন্দ্রীয় রাজস্ব দপ্তরের গোয়েন্দা বিভাগের তৎপরতায়
নয়াদিল্লি, ১৩ জুলাই, ২০২২
ওপ্পো ইন্ডিয়ার প্রায় ৪,৩৮৯ কোটি টাকার আমদানি শুল্ক ফাঁকি দেওয়ার ঘটনার হদিশ পেয়েছে কেন্দ্রীয় রাজস্ব দপ্তরের গোয়েন্দা বিভাগ। মেসার্স ওপ্পো মোবাইলস ইন্ডিয়া প্রাইভেট লিমিটেড নামে চিনের এই মোবাইল নির্মাণকারী সংস্থা ভারতে ওপ্পো ইন্ডিয়া নামেই পরিচিত। সংস্থার উৎপাদিত মোবাইল ফোনগুলি বিক্রি হয় ওপ্পো, ওয়ান প্লাস এবং রিয়েলমি – এই তিনটি ব্র্যান্ড নামের আওতায়।
সংস্থার শুল্ক ফাঁকির বিরুদ্ধে তদন্ত ও অনুসন্ধান চলাকালীন কেন্দ্রীয় রাজস্ব দপ্তরের গোয়েন্দারা ওপ্পো ইন্ডিয়ার বিভিন্ন অফিস এবং সংস্থার কর্মকর্তাদের বাড়িতে হানা দিয়ে জানতে পারেন যে মোবাইল ফোন তৈরির কাজে ব্যবহৃত কিছু কিছু যন্ত্রাংশ আমদানির সময় সংস্থার পক্ষ থেকে ইচ্ছাকৃতভাবে ভুল তথ্য পেশ করা হয় এবং এর মাধ্যমে ২,৯৮১ কোটি টাকার শুল্ক রেহাইয়ের সুযোগ তারা অবৈধভাবে গ্রহণ করে। তল্লাশি অভিযান চলাকালীন সংস্থার উচ্চপদস্থ কর্মী এবং ওপ্পো ইন্ডিয়া-র সঙ্গে যুক্ত পণ্য সরবরাহকারীদেরও জেরা করা হয়। তাঁরা স্বীকার করেন যে আমদানি শুল্ক কর্তৃপক্ষের কাছে ইচ্ছাকৃতভাবে ভুল তথ্য সংস্থার পক্ষ থেকে পেশ করা হয়েছিল।
তদন্ত ও অনুসন্ধানের শেষে ওপ্পো ইন্ডিয়ার কাছে একটি শো-কজ নোটিশও পাঠানো হয়েছে। দাবি করা হয়েছে ফাঁকি দেওয়া ৪,৩৮৯ কোটি টাকা অবিলম্বে মিটিয়ে দেওয়ার জন্য। ওই নোটিশে ওপ্পো ইন্ডিয়া, সংস্থার সংশ্লিষ্ট কর্মচারী এবং ওপ্পো চায়না-র ওপর শাস্তিমূলক ব্যবস্থা গ্রহণের কথাও বলা হয়েছে।
(PG/SKD/DM
রাষ্ট্রপতিরসচিবালয়
বিশ্বভারতীর সমাবর্তনে রাষ্ট্রপতি
নয়াদিল্লি, ২৮ মার্চ, ২০২৩
রাষ্ট্রপতি শ্রীমতী দ্রৌপদী মুর্মু আজ বিশ্বভারতীর সমাবর্তন অনুষ্ঠানে উপস্থিত থেকে দীক্ষান্ত ভাষণ দেন।
ভাষণে রাষ্ট্রপতি বলেন, গুরুদেব রবীন্দ্রনাথ ঠাকুর বিংশ শতাব্দীর প্রারম্ভে পূর্ব গোলার্ধের সবথেকে গুরুত্বপূর্ণ শহরের আরাম ও স্বাচ্ছন্দ্য ত্যাগ করে শান্তিনিকেতনে আসেন। সেই সময় শান্তিনিকেতন ছিল একেবারে প্রত্যন্ত এলাকা। এটি সকলের কাছে, বিশেষ করে তরুণ ছাত্র সমাজের কাছে এক বার্তা বহন করে নিয়ে আসে। গুরুদেবের মতো একজন প্রথিতযশা ব্যক্তি বৃহত্তর লক্ষ্য অর্জনের জন্য জীবনে স্বাচ্ছন্দ্যের পরিবর্তে কষ্টকে স্বীকার করে নিয়েছিলেন। বিশ্বভারতীর তরুণ ছাত্র সমাজকে গুরুদেবের জীবন থেকে এই শিক্ষা আহরণ করতে হবে, যা হল জীবনে বৃহত্তর কিছু করতে হলে আরাম ও স্বাচ্ছন্দ্যের বশবর্তী হলে চলবে না।
রাষ্ট্রপতি বলেন, গুরুদেব বিশ্বাস করতেন যে প্রকৃতিই হল আমাদের শ্রেষ্ঠ শিক্ষক এবং সেই বিশ্বাসের থেকেই তিনি এই প্রতিষ্ঠানকে গড়ে তুলেছিলেন। পশ্চিমী ধারণা থেকে ধার করা প্রথাগত ব্যবস্থার নিগড়ে শিক্ষাকে আটকে না রেখে, তিনি শিক্ষার এক মুক্ত অঙ্গন দিতে চেয়েছিলেন। যে কাঠামোর মধ্যে শিক্ষার্জনে ছাত্ররা কেবলমাত্র নীরব গ্রহীতা হিসেবেই থেকে যায় এবং তাদের মধ্যে কোনও সক্রিয় প্রচেষ্টা জন্ম নেয় না, সেই বাঁধা-ধরা শিক্ষা ব্যবস্থায় আটকে থাকার তিনি পক্ষপাতি ছিলেন না। বিশ্বভারতীর মধ্য দিয়ে শিক্ষা ব্যবস্থার এমন উপহার তিনি আমাদেরকে দিয়েছিলেন যা প্রকৃতির সঙ্গে নিবিড়ভাবে সম্পৃক্ত, যার মধ্য দিয়ে আধ্যাত্মবাদ এবং আধুনিক বিজ্ঞান, নীতি-শিক্ষা, দক্ষতা, প্রথা এবং আধুনিকতা - সবকিছুর এক অপরূপ মিশ্রণ ঘটে। গুরুদেবের কাছে শিক্ষা হল সীমাহীন, অনন্ত।
রাষ্ট্রপতি বলেন, গুরুদেব চাইতেন শিক্ষার মধ্য দিয়ে সৃষ্টিশীলতা এবং ব্যক্তিসত্তার প্রসার ঘটুক, তা যেন কোনভাবেই গতানুগতিক ও কেরিয়ার-ভিত্তিক না হয়ে ওঠে। তিনি দেখে খুশি হন যে গুরুদেবের শিক্ষার এই দর্শন বিশ্বভারতী গ্রহণ করেছে এবং অনেক বরেণ্য শিল্পী ও সৃষ্টিশীল ব্যক্তিত্বের জন্ম দিয়েছে।
রাষ্ট্রপতি বলেন, ভারতীয় জ্ঞানের ঐতিহ্য নিয়ে গুরুদেব গর্ববোধ করতেন। আমাদের ঐতিহ্যে বলে, “শিক্ষা তখনই অর্থবোধক, যখন তা মুক্তি ঘটায়।” তিনি বলেন, অজ্ঞানতা, সংকীর্ণ মানসিকতা, কুসংস্কার, নেতিবাচক প্রবৃত্তি, লোভ এবং অন্য সীমাবদ্ধতা থেকে মুক্তিই হল শিক্ষার মূলগত উদ্দেশ্য। তিনি আস্থা প্রকাশ করে বলেন যে বিশ্বভারতীর ছাত্রছাত্রীরা আরও উন্নত সমাজ গড়ে তুলতে সহায়ক ভূমিকা নেবে যার মাঝে তাঁরা কাজ করবেন এবং বেঁচে থাকবেন।
রাষ্ট্রপতির পূর্ণাঙ্গ ভাষণ পড়তে নিম্নলিখিত লিঙ্কে ক্লিক করুন -
https://static.pib.gov.in/WriteReadData/specificdocs/documents/2023/mar/doc2023328177001.pdf
PG/AB/DM/
(Visitor Counter : 74
রেলমন্ত্রক
দক্ষিণ-পূর্ব রেলের নতুন প্রধান মুখ্য পরিচালন প্রবন্ধক
কলকাতা, ২৮ জুলাই, ২০২০
দক্ষিণ-পূর্ব রেলের প্রধান মুখ্য পরিচালন প্রবন্ধকের দায়িত্ব গ্রহণ করলেন শ্রী প্রভাস দানসানা। এর আগে তিনি পূর্ব রেলের শিয়ালদহ ডিভিশনের ডিভিশনাল রেলওয়ে ম্যানেজারের দায়িত্ব সামলেছেন।
শ্রী দানসানা ১৯৮৯ ব্যাচের আইআরটিএস আধিকারিক। তিনি ভারতীয় রেলে ১৯৯১-এ যোগ দেন। ১৯৯৩ পর্যন্ত তিনি দক্ষিণ-পূর্ব রেলের চক্রধরপুর শাখার অ্যাসিস্ট্যান্ট কমার্শিয়াল ম্যানেজারের দায়িত্ব পালন করেছেন। সেই সময় রেল পরিচালনার বিষয়ে তিনি যথেষ্ট অভিজ্ঞতা সঞ্চয় করেন। পরবর্তীতে তিনি চক্রধরপুরে সিনিয়র ডিভিশনাল সেফটি অফিসার, নাগপুর এবং ওয়াল্টিয়ারের সিনিয়র ডিভিশনাল অপারেশনস ম্যানেজার এবং ভুবনেশ্বরে পণ্য পরিবহণ শাখার ডেপুটি চিফ অপারেশনস ম্যানেজারের দায়িত্ব সামলেছেন।
শ্রী দানসানা ২০০৭-২০১১ সাল পর্যন্ত কঙ্কর-এ কর্মরত ছিলেন। তিনি কলকাতা মেট্রো রেলের চিফ ট্র্যাফিক ম্যানেজার, দক্ষিণ-পূর্ব রেলের চিফ ফ্রেট ট্রান্সপোর্টেশন ম্যানেজার এবং রেল বোর্ডের একজিকিউটিভ ডিরেক্টরের দায়িত্বও সামলেছেন।
কলকাতা মেট্রোয় তিনি স্বয়ংক্রিয় টিকিট ব্যবস্থা চালু করেছিলেন। শিয়ালদহে ডিভিশনাল রেলওয়ে ম্যানেজার হিসেবে থাকার সময় শহরতলীর ট্রেন চলাচল ব্যবস্থায় উন্নতির জন্য বেশ কিছু পদক্ষেপ গ্রহণ করেন।
শ্রী দানসানা জাতীয় এবং আন্তর্জাতিক স্তরে বিভিন্ন প্রশিক্ষণ কর্মসূচিতে যোগ দিয়েছেন। মিষ্টভাষী এই আধিকারিকের খেলাধূলো এবং সামাজিক কাজকর্মে-ও উৎসাহ আছে।
SSS/CB/DM
(Visitor Counter : 12
প্রধানমন্ত্রীরদপ্তর
নব-নির্বাচিত রাষ্ট্রপতি শ্রীমতী দ্রৌপদী মুর্মুকে প্রধানমন্ত্রীর অভিনন্দন
নয়াদিল্লি, ২১ জুলাই, ২০২২
প্রধানমন্ত্রী শ্রী নরেন্দ্র মোদী দেশের নতুন রাষ্ট্রপতি শ্রীমতী দ্রৌপদী মুর্মুকে অভিনন্দন জানিয়েছেন।
একগুচ্ছ ট্যুইট বার্তায় প্রধানমন্ত্রী বলেন –
“ভারত ইতিহাস তৈরি করেছে। ১৩০ কোটি ভারতবাসী যখন ‘আজাদি কা অমৃত মহোৎসব’ উদযাপন করছে তখন পূর্ব ভারতের দূরবর্তী অংশে জন্ম নেওয়া আদিবাসী সম্প্রদায়ের এক ভারতীয় কন্যা আমাদের নতুন রাষ্ট্রপতি নির্বাচিত হয়েছেন।
শ্রীমতী দ্রৌপদী মুর্মুজিকে অভিনন্দন!”
“শ্রীমতী দ্রৌপদী মুর্মুজির শুরুর দিকের জীবন ছিল সংগ্রামে পরিপূর্ণ। তাঁর কাজ এবং বিশেষ সাফল্য প্রত্যেক ভারতবাসীকে উদ্বুদ্ধ করে। তিনি দেশের জনগণের, বিশেষ করে দরিদ্র ও প্রান্তিক জনগণের কাছে আশার আলো।”
“শ্রীমতী দ্রৌপদী মুর্মুজি একজন দুর্দান্ত অসামান্য ও মন্ত্রী ছিলেন। ঝাড়খণ্ডের রাজ্যপাল হিসেবে অভাবনীয় কাজ করেছেন। আমি নিশ্চিত, তিনি একজন দুর্দান্ত রাষ্ট্রপতি হবেন। ভারতের উন্নয়ন যাত্রাকে মজবুত করতে সামনে থেকে নেতৃত্ব দেবেন তিনি।”
“আমি, যাঁরা শ্রীমতী দ্রৌপদী মুর্মুজিকে সমর্থন জানিয়েছেন সেইসব সাংসদ ও বিধায়কদের অভিনন্দন জানাই। রেকর্ড সংখ্যক ভোট পেয়ে তাঁর জয় আমাদের গণতন্ত্রকে আরও মজবুত করেছে।”
- নরেন্দ্র মোদী  জুলাই ২১, ২০২২
PG/PM/DM
(
মানবসম্পদবিকাশমন্ত্রক
দেশের ৮ বাঙালি বিজ্ঞানী পেলেন এসইআরবি-স্টার পুরস্কার
কলকাতা, ২০ ডিসেম্বর, ২০২১
এবছর এসইআরবি-স্টার পুরস্কার প্রাপকদের অন্যতম হলেন কলকাতার ইন্ডিয়ান ইন্সটিটিউট অফ সায়েন্স এডুকেশন অ্যান্ড রিসার্চ -এর কেমিক্যাল সায়েন্সের অধ্যাপক ডঃ সায়ন ভট্টাচার্য। অন্যান্য পুরস্কার জয়ী বিজ্ঞানীদের মধ্যে রয়েছেন কলকাতার ইন্ডিয়ান অ্যাসোসিয়েশন ফর দ্য কাল্টিভেশন অফ সায়েন্সের অরগ্যানিক কেমিস্ট্রির অধ্যাপক ডঃ রাজীব কুমার গোস্বামী, ইন্ডিয়ান ইন্সটিটিউট অফ সায়েন্সের অরগ্যানিক কেমিস্ট্রির অ্যাসোসিয়েট প্রফেসার ডঃ শান্তনু মুখোপাধ্যায়, পুনের আইআইএসইআর-এর বায়োলজি বিভাগের অধ্যাপক ডঃ সুতীর্থ দে, টিআইএফআর-এর ইন্টারন্যাশনাল সেন্টার ফর থিয়োরেটিক্যাল সায়েন্সেস-এর ফিজিক্যাল সায়েন্স বিভাগের অধ্যাপক ডঃ সমৃদ্ধি শঙ্কর রায়, সম্বলপুর বিশ্ববিদ্যালয়ের বায়ো-ফিজিক্যাল কেমিস্ট্রি বিভাগের সহ অধ্যাপক ডঃ হীরক চক্রবর্তী, হায়দ্রাবাদ আইআইটি-র মেটিরিয়াল সায়েন্স অ্যান্ড ইঞ্জিনিয়ারিং-এর অধ্যাপক ডঃ পিনাকী প্রসাদ ভট্টাচার্য এবং ভোপালের আইআইএসইআর-এর বায়োলজিক্যাল সায়েন্সেস-এর সহ অধ্যাপক ডঃ সৌরভ দত্ত।
এসইআরবি সায়েন্স অ্যান্ড টেকনোলজি অ্যাওয়ার্ড ফর রিসার্চ  পুরস্কারটির প্রবর্তক ভারত সরকারের বিজ্ঞান ও প্রযুক্তি বিভাগের সায়েন্স অ্যান্ড ইঞ্জিনিয়ারিং রিসার্চ বোর্ড । এই পরিকল্পনার প্রধান উদ্দেশ্য গবেষকদের স্বীকৃতি এবং পুরস্কার দেওয়া। এসইআরবি বিজ্ঞান এবং কারিগরি ক্ষেত্রে মৌলিক গবেষণায় সহায়তা দেয় বিভিন্ন প্রকল্প ও কর্মসূচির মাধ্যমে। গত কয়েক বছরে এসইআরবির আওতায় গবেষকদের সংখ্যাও বৃদ্ধি পেয়েছে। তাঁরা দেশের বিজ্ঞান ও কারিগরি ক্ষেত্রে অগ্রগতিতে উল্লেখযোগ্য অবদান রাখছেন। তাঁদের গবেষণার মাধ্যমে সেই অনন্য অবদানকে স্বীকৃতি দেওয়ার জন্যই এসইআরবি- স্টার-এর এই উদ্যোগ। এছাড়া, মৌলিক গবেষণায় উৎসাহিত করাও চলতি পরিকল্পনার লক্ষ্য।
ডঃ সায়ন ভট্টাচার্যের গবেষণা ন্যানো মেটিরিয়াল নিয়ে। তাঁর চলতি গবেষণাগুলি হল ক) ফটো ভোল্টাইক্স : ন্যানো ক্রিস্টাল অ্যাসিসটেড মেটাল হ্যালাইড, পেরোভস্কাইট, সোলার সেল্স, খ) ইলেক্ট্রো ক্যাটালিটিক অ্যান্ড ফোটো ক্যাটালিটিক হাইড্রোজেন জেনারেশন, এন২ এবং সিও২  রিডাকশন, গ) জিঙ্ক এয়ার ব্যাটারি অ্যান্ড ফোটো রিচার্জেবেল ব্যাটারি।
ডঃ রাজীব কুমার গোস্বামীর গবেষণার বিষয়, অ্যাসাইমেট্রিক সিন্থেসিস অফ বায়ো- অ্যাক্টিভ ন্যাচারাল প্রোডাক্টস এবং অনন্য জৈব রূপান্তরের জন্য পদ্ধতির বিকাশ ঘটানো এবং প্রাকৃতিক পণ্যের রোগ নিরাময়যোগ্য জৈব প্রয়োগ।
ডঃ শান্তনু মুখোপাধ্যায়ের গবেষণা ইন্যানশিওসিলেক্টিভ ক্যাটালিসিস নিয়ে এবং তিনি তাঁর গবেষণায় বিশেষ জোর দিয়েছেন 'নিউ ক্যাটালিটিক ইন্যান্শিওসিলেক্টিভ ট্রান্সফরমেশন' নিয়ে।
ডঃ সুতীর্থ দে-র গবেষণার বিষয় বাস্তুশাস্ত্রের অন্বেষণ এবং জনসংখ্যা ও জনগোষ্ঠির বিবর্তন।
ডঃ সমৃদ্ধি শঙ্কর রায়ের গবেষণার বিষয়- 'নন ইক্যুইলিব্রিয়াম স্ট্যাটিসটিক্যাল ফিজিক্স' এবং 'ফ্লুইড ডায়নামিক্স' ইন্টারফেস। তাঁর গবেষণার মূল বিষয়টি হল- 'টার্বুলেন্স অ্যান্ড টার্বুলেন্ট ট্রান্সপোর্ট' বিষয়ে।
ডঃ হীরক চক্রবর্তী কাজ করছেন ১)রোল অফ মেমব্রেন কম্পোজিশন অন অলিগোমারাইজেশন অফ মেমব্রেন-বাউন্ড পেপটাইডস এবং ২) ডেভেলপিং ব্রড- স্পেকট্রাম পেপটাইড-বেসড মেমব্রেন ফিউশান ইনহিবিটার্স-এর সৃষ্টি।
ডঃ পিনাকী প্রসাদ ভট্টাচার্যির গবেষণা প্লাস্টিকের 'ক্রিস্টালোগ্রাফিক টেক্সচার' ও ধাতুর বিকৃতি ও তার পুনরুদ্ধার
নিয়ে।
ডঃ সৌরভ দত্তের গবেষণার বিষয়- উদ্ভিদের কোষবৃদ্ধির চর্চার প্রয়োজনে রুট হেয়ারকে মডেল হিসেবে গণ্য করা।
SSS/AP/NS
(Visitor Counter : 39
প্রধানমন্ত্রীরদপ্তর
মহাশিবরাত্রি উপলক্ষে দেশবাসীকে প্রধানমন্ত্রীর শুভেচ্ছা
নয়াদিল্লি, ৪ মার্চ, ২০১৯
মহাশিবরাত্রি উপলক্ষে প্রধানমন্ত্রী শ্রী নরেন্দ্র মোদী দেশবাসীকে শুভেচ্ছা জানিয়েছেন।
প্রধানমন্ত্রী তাঁর বার্তায় বলেছেন –
“সকলকে মহাশিবরাত্রির শুভেচ্ছা জানাই। নমঃ শিবায়।”
CG/PB/DM
(Visitor Counter : 43
প্রধানমন্ত্রীরদপ্তর
সিআইএসএফ – এর প্রতিষ্ঠা দিবসে বাহিনীর জওয়ানদের শুভেচ্ছা প্রধানমন্ত্রীর
নয়াদিল্লি, ১০ মার্চ ২০২১
প্রধানমন্ত্রী শ্রী নরেন্দ্র মোদী কেন্দ্রীয় শিল্প নিরাপত্তা বাহিনীর  প্রতিষ্ঠা দিবসে জওয়ান ও তাঁদের পরিবারকে শুভেচ্ছা জানিয়েছেন।
এক ট্যুইটে প্রধানমন্ত্রী বলেছেন, “বাহিনীর প্রতিষ্ঠা দিবসে বীর জওয়ান ও তাঁদের পরিবারকে অনেক শুভেচ্ছা। জাতীয় সুরক্ষা ও অগ্রগতির প্রসারে এদের বড় ভূমিকা রয়েছে। ২০১৯ সালে আমি বাহিনীর প্রতিষ্ঠা দিবস উদযাপন অনুষ্ঠানে শরিক হয়েছিলাম”।
প্রধানমন্ত্রীরদপ্তর
বিশ্ব হস্তি দিবসে হাতিদের রক্ষায় দায়বদ্ধতার কথা পুনরায় ব্যক্ত করলেন প্রধানমন্ত্রী
নয়াদিল্লি, ১২ আগস্ট, ২০২৩
প্রধানমন্ত্রী শ্রী নরেন্দ্র মোদী বিশ্ব হস্তি দিবসে হাতিদের রক্ষায় দায়বদ্ধতার কথা পুনরায় ব্যক্ত করেছেন।
কেন্দ্রীয় পরিবেশ, বন এবং জলবায়ু পরিবর্তন মন্ত্রী শ্রী ভূপেন্দর যাদবের এক ট্যুইটের প্রত্যুত্তরে প্রধানমন্ত্রী বলেছেন;
“বিশ্ব হস্তি দিবসে হাতিদের রক্ষায় আমারা পুনরায় আমাদের দায়বদ্ধতার কথা ব্যক্ত করছি। ভারতের সমৃদ্ধ প্রাকৃতিক ঐতিহ্যের সঙ্গে যা ঘনিষ্ঠভাবে সম্পর্কযুক্ত। যাঁরা এই লক্ষ্যে কাজ করছেন আমি তাঁদের সাধুবাদ জানাই। মুদুমালাই ব্যাঘ্র সংরক্ষণ কেন্দ্রে আমার সাম্প্রতিক সফরের কয়েকটি মুহুর্ত সকলের সঙ্গে ভাগ করে নিচ্ছি।”
(AC/AB/NS
কেন্দ্রীয়মন্ত্রিসভা
রাষ্ট্রায়ত্ত তিনটি জেনারেল ইন্স্যুরেন্স সংস্থায় মূলধন যোগানোর প্রস্তাবে মন্ত্রিসভার সায়
নয়াদিল্লি, ০৮ জুলাই, ২০২০
প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে রাষ্ট্রায়ত্ত তিনটি জেনারেল ইন্স্যুরেন্স সংস্থায় ১২ হাজার ৪৫০ কোটি টাকা  মূলধন যোগানোর প্রস্তাব অনুমোদিত হয়েছে। যে তিনটি রাষ্ট্রায়ত্ত সাধারণ বিমা সংস্থায় এই মূলধনী অর্থ যোগান দেওয়া হবে, সেগুলি হ’ল – ওরিয়েন্টাল ইন্স্যুরেন্স কোম্পানি লিমিটেড, ন্যাশনাল ইন্স্যুরেন্স কোম্পানি লিমিটেড এবং ইউনাইটেড ইন্ডিয়া ইন্স্যুরেন্স কোম্পানি লিমিটেড। রাষ্ট্রায়ত্ত এই তিনটি বিমা সংস্থায় ১২ হাজার ৪৫০ কোটি টাকার মূলধন যোগানোর অঙ্গ হিসাবে অবিলম্বে ৩ হাজার ৪৭৫ কোটি টাকা দেওয়া হবে। মূলধন বাবদ বাকি ৬ হাজার ৪৭৫ কোটি টাকা পরে দেওয়া হবে। মন্ত্রিসভা একই সঙ্গে ন্যাশনাল ইন্স্যুরেন্স কোম্পানি লিমিটেডের স্বীকৃত শেয়ার মূলধনের পরিমাণ বাড়িয়ে ৭ হাজার ৫০০ কোটি টাকা সহ ইউনাইটেড ইন্ডিয়া ইন্স্যুরেন্স কোম্পানি লিমিটেড এবং ওরিয়েন্টাল ইন্স্যুরেন্স কোম্পানি লিমিটেডের জন্য স্বীকৃত শেয়ার মূলধনের পরিমাণ ৫ হাজার কোটি টাকায় বাড়ানোর সিদ্ধান্ত নিয়েছে। এর ফলে, ঐ তিনটি বিমা সংস্থায় মূলধন যোগানোর পথ সুগম হবে। এছাড়াও, এই তিনটি সংস্থার সংযুক্তিকরণের প্রক্রিয়া বর্তমান পরিস্থিতি বিবেচনা করে বন্ধ রাখা হয়েছে। পরিবর্তে গুরুত্ব দেওয়া হচ্ছে, সংস্থা তিনটির মুনাফা বৃদ্ধির ওপর।
প্রথম পর্যায়ে চলতি অর্থবর্ষে ঐ তিনটি বিমা সংস্থায় ৩ হাজার ৪৭৫ কোটি টাকা মূলধন যোগানো হবে। অবশিষ্ট মূলধন এক বা একাধিক কিস্তিতে যোগানোর সিদ্ধান্ত হয়েছে। মন্ত্রিসভার এই সিদ্ধান্তের ফলে, ঐ ৩টি বিমা সংস্থার আর্থিক অবস্থায় উন্নতি ঘটবে এবং ধীরে ধীরে তারা ঋণ পরিশোধের ক্ষমতা অর্জন করবে। একই সঙ্গে, আর্থিক অগ্রগতির ক্ষেত্রে বিমার চাহিদা মেটাবে। এর ফলে, এই বিমা সংস্থা ৩টির সম্পদ সৃষ্টির ক্ষমতা যেমন বাড়বে, তেমনই ঝুঁকি নেওয়ার ক্ষেত্রেও অবস্থায় উন্নতি ঘটবে।
(CG/BD/SB
কয়লামন্ত্রক
কয়লা ক্ষেত্রের গবেষণার জন্য সংশ্লিষ্ট মন্ত্রক একটি ওয়েবসাইটের সূচনা করেছে
নয়াদিল্লী, ৯ অক্টোবর, ২০২০
কয়লা মন্ত্রক কয়লা নিয়ে গবেষণার এবং এই কাজে উৎসাহ দেওয়ার জন্য একটি ওয়েবসাইটের সূচনা করেছে। সেন্ট্রাল মাইন্স প্ল্যানিং অ্যান্ড ডিজাইন ইন্সটিটিউট লিমিটেড এই ওয়েবসাইটি https://scienceandtech.cmpdi.co.in/ তৈরি করেছে। কয়লা মন্ত্রকের সচিব শ্রী অনীল জৈন জানিয়েছেন কয়লা ক্ষেত্রের গবেষণা এবং বিভিন্ন তথ্যের বিষয়ে জনসাধারণকে জানাতে এই ওয়েবসাইট সাহায্য করবে।
এই ওয়েবসাইট থেকে কয়লার গবেষণা সংক্রান্ত বিষয়ে প্রয়োজনীয় নীতি-নির্দেশিকা জানা যাবে। যেকোন ব্যক্তি এ বিষয়ে গবেষণার জন্য প্রস্তাব জমা দিতে পারেন। কয়লা ও লিগনাইটের সম্পর্কে বিভিন্ন ছবি, ভিডিও ও খবর এই ওয়েবসাইট থেকে পাওয়া যাবে। এরফলে দেশের ভবিষ্যতের চাহিদার কথা বিবেচনা করে কয়লা নিয়ে গবেষণার ক্ষেত্রগুলিকে চিহ্নিত করা সহজ হবে। কয়লার উৎপাদনের উন্নতি, নিরাপত্তা, পরিবেশ ও বাস্তুতন্ত্র রক্ষা, পরিবেশ বান্ধব কয়লা উৎপাদন প্রযুক্তি সহ বিভিন্ন বিষয়ে কাজ করতে কয়লা মন্ত্রক গবেষকদের উৎসাহ দিচ্ছে। আইআইটি, এনআইটি, আইআইএসসি, এনআরএসসি, সিএসআইআর-এর গবেষণাগারগুলিতে এ সংক্রান্ত বিভিন্ন গবেষণা চলছে। মন্ত্রক সিএমপিডিআই-এর ওয়েবসাইটে গবেষণার প্রস্তাব জমা দেওয়ার জন্য কি কি করণীয় সে বিষয়ে এই ওয়েবসাইটে বিভিন্ন সময়ে তথ্য আপলোড করবে।
CG/CB /NS
(Visitor Counter : 157
প্রতিরক্ষামন্ত্রক
২০২৫ সালের মধ্যে প্রতিরক্ষা শিল্প ২,৬০০ কোটি মার্কিন ডলারে পৌঁছনোর লক্ষ্যে সরকারের প্রতিশ্রুতি প্রতিরক্ষা মন্ত্রী পুনর্ব্যক্ত করেন
নয়াদিল্লি, ১৮ নভেম্বর, ২০১৯
‘মেক ইন ইন্ডিয়া’ কর্মসূচির আওতায় ২০২৫ সালের মধ্যে ভারতে প্রতিরক্ষা শিল্পের পরিমাণ ২,৬০০ কোটি মার্কিন ডলারে পৌঁছনোর লক্ষ্যে সরকারের প্রতিশ্রুতি পুনর্ব্যক্ত করলেন প্রতিরক্ষা মন্ত্রী শ্রী রাজনাথ সিং পুনর্ব্যক্ত করেন। থাইল্যান্ডের ব্যাংককে ইন্ডিয়ান চেম্বার অফ কমার্স আয়োজিত ‘ডিফেন্স অ্যান্ড সিকিউরিটি একজিবিশন, ২০১৯’-এ ‘ইন্ডিয়া রাইজিং’ শীর্ষক বাণিজ্যিক সেমিনারে তিনি ভাষণ দিচ্ছিলেন। প্রতিরক্ষা ক্ষেত্রে আমদানির ওপর নির্ভরতা কমাতে ‘মেক ইন ইন্ডিয়া’ উদ্যোগকে বিশেষ গুরুত্ব দেওয়া হচ্ছে যার ফলে, ভারত প্রতিরক্ষা সরঞ্জাম তৈরি এবং তা রপ্তানির কেন্দ্র হয়ে উঠতে পারে।
‘ড্রাফ্ট ডিফেন্স প্রোডাকশন পলিসি, ২০১৮’-র আওতায় সরকার ২০২৫ সালের মধ্যে বিদেশে প্রতিরক্ষা সামগ্রী রপ্তানির পরিমাণ ৫০০ কোটি মার্কিন ডলারের সমতুল করার লক্ষ্যমাত্রা ধার্য করেছে। শ্রী সিং বলেন, একদিকে এটি খুবই উচ্চাকাঙ্খী পরিকল্পনা কিন্তু, একইসঙ্গে বলতে হয় গত দু’বছরে প্রতিরক্ষা ক্ষেত্রে রপ্তানির পরিমাণ ছ’গুণ বৃদ্ধি পেয়েছে। ২০২৫ সালের মধ্যে বিমান চলাচল ও প্রতিরক্ষা সামগ্রীর বিনিয়োগের ক্ষেত্রে ১ হাজার কোটি মার্কিন ডলারের সম্ভাবনা রয়েছে যার ফলে, ২০ থেকে ৩০ লক্ষ কর্মসংস্থানের সুযোগ সৃষ্টি হবে।
প্রতিরক্ষা মন্ত্রী এই প্রসঙ্গে তাঁর মন্ত্রকের বিভিন্ন উদ্যোগের কথা উল্লেখ করেন যার ফলে, রপ্তানির পরিমাণ বৃদ্ধি পাবে। এর মধ্যে রয়েছে – রপ্তানির পদ্ধতি, রপ্তানি শিল্পের সঙ্গে যুক্ত লাইসেন্সের প্রক্রিয়ার সরলীকরণ, প্রত্যক্ষ বিদেশি বিনিয়োগের পরিমাণ বৃদ্ধি ও বেসরকারি ক্ষেত্রকে সরকারি স্তরে পরীক্ষানিরীক্ষার সুযোগ করে দেওয়া। প্রতিরক্ষা সরঞ্জামের দেশীয় পদ্ধতিতে নকশা ও তার উন্নয়নের লক্ষ্যে ‘বাই ইন্ডিয়ান – আইডিডিএম’ কর্মসূচি গ্রহণ করা হয়েছে যার মাধ্যমে দেশের প্রতিরক্ষা শিল্পকে উৎসাহ দিতে দেশীয় প্রযুক্তিতে নকশা, উন্নয়ন ও তা তৈরির উদ্যোগ নেওয়া হয়েছে।
শ্রী রাজনাথ সিং বলেন, তামিলনাড়ু ও উত্তরপ্রদেশে দুটি প্রতিরক্ষা করিডর গড়ে তোলার পরিকল্পনা সরকারের রয়েছে। কোয়েম্বাতুরে প্রতিরক্ষা উদ্ভাবন কেন্দ্র ইতিমধ্যেই কাজ শুরু করেছে। একটি প্রতিরক্ষা পরিকল্পনা কমিটি গঠন করা হয়েছে। উত্তরপ্রদেশ সরকার প্রস্তাবিত বুন্দেলখণ্ড এক্সপ্রেসওয়ের পাশে একটি প্রতিরক্ষা সামগ্রী উৎপাদন করিডর গড়ে তোলার পরিকল্পনা করেছে যার ফলে, প্রতিরক্ষা সামগ্রী উৎপাদনে ভারত স্বয়ংসম্পূর্ণ হয়ে উঠবে।
বিগত পাঁচ বছরে সরকার নানা সুদূরপ্রসারী সংস্কারের উদ্যোগ নিয়েছে। এর ফলে, গত দেড় বছরে সরকারি-বেসরকারি ক্ষেত্রে নতুন নতুন উদ্যোগ নেওয়া হচ্ছে। প্রতিরক্ষা ক্ষেত্রেকে স্বয়ংসম্পূর্ণ করার লক্ষ্যে সরকার ২৫০টি নতুন উদ্যোগ, ১৬টি প্রশিক্ষণ কেন্দ্র ও পাঁচটি প্রতিরক্ষা উদ্ভাবনী কেন্দ্র আগামী পাঁচ বছরে প্রতিরক্ষা উদ্ভাবন সংস্থার  মাধ্যমে গড়ে তোলার পরিকল্পনা নিয়েছে। সেনাবাহিনীর বিভিন্ন চাহিদা মেটাতে কমপক্ষে ৫০টি প্রযুক্তিগত নকশা তৈরি করা সম্ভব হবে বলে প্রতিরক্ষা মন্ত্রী আশা প্রকাশ করেন। প্রতিরক্ষা গবেষণা ও উন্নয়ন সংস্থা  যে সমস্ত প্রযুক্তির উদ্ভাবন করেছে তা প্রযুক্তি হস্তান্তর নীতির  মাধ্যমে সহজে বিভিন্ন সংস্থাকে দেওয়ার উদ্যোগ নেওয়া হয়েছে। ইতিমধ্যেই ৯০০-র বেশি টিওটি লাইসেন্স চুক্তি স্বাক্ষরিত হয়েছে। ২০২০-র ৫-৮ ফেব্রুয়ারি লক্ষ্ণৌ-এর ডেফেক্সপো-তে অংশগ্রহণের জন্য প্রতিরক্ষা মন্ত্রী দেশীয় ও বিদেশি বিনিয়োগকারীদের সক্রিয় অংশগ্রহণের আহ্বান জানিয়েছেন।
SSS/CB/DM
(Visitor Counter : 56
কেন্দ্রীয়লোকসেবাআয়োগ
ইউপিএসসি-র মার্চ মাসের নিয়োগ সংক্রান্ত ফলাফল চূড়ান্ত হয়েছে
নয়াদিল্লি, ১২ এপ্রিল, ২০১৯
ইউনিয়ন পাবলিক সার্ভিস কমিশনের  মার্চ মাসের নিয়োগ সংক্রান্ত ফলাফল চূড়ান্ত হয়েছে। নিয়োগের জন্য প্রস্তাবিত প্রার্থীদের ব্যক্তিগতভাবে এ ব্যাপারে ডাকযোগে অবহিত করা হচ্ছে।
প্রার্থীদের বিষয়ে বিশদ বিবরণ https://static.pib.gov.in/WriteReadData/userfiles/March-2019-list%20.pdf-এ দেওয়া হয়েছে।
CG/BD/DM
(Visitor Counter : 66
প্রধানমন্ত্রীরদপ্তর
প্রধানমন্ত্রী বিভিন্ন ক্ষেত্রের প্রতিনিধিদের সঙ্গে প্রাক বাজেট পর্যালোচনা করলেন
নয়াদিল্লি, ০৯ জানুয়ারী, ২০১৯
প্রধানমন্ত্রী শ্রী নরেন্দ্র মোদী ভারতকে ৫ লক্ষ কোটি মার্কিন ডলারের অর্থনীতিতে পরিণত করতে সংশ্লিষ্ট সকল পক্ষকে আন্তরিক প্রয়াস গ্রহণের আহ্বান জানিয়েছে।
প্রধানমন্ত্রী আজ নতুন দিল্লীতে বিশিষ্ট অর্থনীতিবিদ, শিল্পপতি, উৎপাদনক্ষেত্র, ভ্রমণ ও পর্যটন, বস্ত্রশিল্প সহ কৃষি, বিজ্ঞান ও প্রযুক্তি এবং অর্থ ক্ষেত্রের বিশেষজ্ঞদের সঙ্গে মতবিনিময় করেন।
প্রাক-বাজেট পর্যালোচনার অঙ্গ হিসেবে নীতি আয়োগের এই মতবিনিময়ের আয়োজন করা হয়।
প্রধানমন্ত্রী বলেন, দু-ঘন্টার এই খোলামেলা আলোচনায় বিভিন্ন ক্ষেত্রের সঙ্গে যুক্ত বিশেষজ্ঞ ও প্রতিনিধিদের অভিজ্ঞতা প্রকাশ পেয়েছে।
তিনি বলেন, এই বৈঠক থেকে উঠে আসা অভিজ্ঞতা ও দৃষ্টিভঙ্গী নীতি প্রণেতা ও সংশ্লিষ্ট ক্ষেত্রের প্রতিনিধিদের মধ্যে আরও ভালো সমন্বয় গড়ে তুলবে।
প্রধানমন্ত্রী বলেন, ভারতীয় অর্থনীতির মজবুত অবস্হা দেশের আথিক বুনিয়াদি ব্যবস্হার দৃঢ়তাকেই প্রতিফলিত করে। স্বাভাবিক অবস্হায় ফিরে আসার ক্ষমতাও ভারতীয় অর্থনীতির রয়েছে বলে তিনি অভিমত প্রকাশ করেন।
প্রধানমন্ত্রী বলেন, দেশীয় অর্থনীতিকে এগিয়ে নিয়ে যেতে এবং কর্মসংস্হান সৃষ্টির ক্ষেত্রে পর্যটন, নগরোন্নয়ন, পরিকাঠামো এবং কৃষিভিত্তিক শিল্পের ব্যাপক সম্ভাবনা রয়েছে।
তিনি আরও বলেন, এ ধরণের ঘরোয়া ও খোলামেলা বৈঠক, স্বাস্হ্যকর আলোচনা ও বিভিন্ন বিষয়ে বোঝাপড়ার গুরুত্বপূর্ণ মঞ্চ।
তিনি বলেন, এ ধরণের খোলামেলা বৈঠক ইতিবাচক পরিস্হিতি এবং সমাজের স্বার্থে ‘করা সম্ভব’ এমন মানসিকতার বিকাশ ঘটায়।
ভারতকে অসীম সম্ভাবনাময় দেশ হিসেবে বর্ণনা করে তিনি সংশ্লিষ্ট সকল পক্ষকে বাস্তব ও কল্পনার মধ্যে সেতুবন্ধনের আহ্বান জানান।
তিনি বলেন, ‘আমাদের সকলকে একসঙ্গে কাজ করতে হবে এবং একটি দেশ হিসেবে ভাবার কথা শুরু করতে হবে’।
এই মতবিনিময় অনুষ্ঠানে বিশিষ্ট অর্থনীতিবিদ শ্রী শঙ্করাচার্য, শ্রী আর নাগরাজ, শ্রীমতি ফরজানা আফ্রিদি, শিল্পপতি শ্রী প্রদীপ শাহ্, শ্রী আপ্পারাও মাল্লাভারাপু, শ্রী দ্বীপ কার্লা, শ্রী দীপক শেঠ, শ্রী সুকুমার মিশ্রা সহ ৩৮ জন বিশিষ্ট ব্যক্তি উপস্হিত ছিলেন। বৈঠকে কেন্দ্রীয় স্বরাষ্ট্র মন্ত্রী শ্রী অমিত শাহ্, সড়ক পরিবহন ও মহাসড়ক মন্ত্রী শ্রী নীতিন গড়করি, রেলমন্ত্রী শ্রী পীযুষ গোয়েল, কৃষিমন্ত্রী শ্রী নরেন্দ্র সিং তোমর, নীতি আয়োগের ভাইস চেয়ারম্যান শ্রী রাজীব কুমার, আয়োগের সিইও শ্রী অমিতাভ কান্ত ছাড়াও বিভিন্ন মন্ত্রকের সচিবরা উপস্হিত ছিলেন।
CG/BD/NS
(Visitor Counter : 106
বিজ্ঞানওপ্রযুক্তিমন্ত্রক
বৈদ্যুতিন-জীবাণুনাশক প্রযুক্তির বাণিজ্যিক ব্যবহারের অনুমতি
নতুন দিল্লি, ২৯ এপ্রিল, ২০২০
চন্ডীগড়ের বৈজ্ঞানিক ও শিল্প গবেষণা পর্ষদ - কেন্দ্রীয় বৈজ্ঞানিক উপকরণ সংস্থা  কোভিড-১৯ মোকাবিলায় জীবাণুমুক্ত স্প্রে ও স্যানিটাইজেশন করার জন্য একটি নতুন প্রযুক্তি উদ্ভাবন করেছে। সিএসআইআর-সিএসআইও এই পণ্যটির বাণিজ্যিকীকরণ ও উৎপাদন করার জন্য নাগপুরের রাইট ওয়াটার সলিউশন প্রাইভেট লিমিটেডকে এই প্রযুক্তি হস্তান্তর করেছে। সিএসআইআর-সিএসআইও'র বিজ্ঞানীরা জানিয়েছেন যে এই প্রযুক্তিটি করোনাভাইরাস এবং প্যাথোজেনগুলির বিস্তার রোধে অত্যন্ত কার্যকর।
বৈদ্যুতিন-জীবাণুনাশক বা ইলেক্ট্রোস্ট্যাটিক নির্বীজন যন্ত্রটি মূলত ইলেক্ট্রোস্ট্যাটিকের নীতির উপর ভিত্তি করে তৈরি। এর জীবাণুনাশক স্প্রের ড্রপলেটের আকার ১০-২০ মাইক্রন। ফোঁটাগুলির আকার খুব ছোট হওয়ার কারণে এই ফোঁটাগুলি একটি বৃহৎ এলাকা জুড়ে স্প্রে করা যায় এবং ক্ষতিকারক অণুজীবগুলির পাশাপাশি করোনার ভাইরাস ধ্বংস করা যায়।
প্রবীণ বিজ্ঞানী এবং এই প্রযুক্তির উদ্ভাবক ডঃ মনোজ কে প্যাটেল বলেছেন, “এই জীবাণুমুক্ত যন্ত্র থেকে বের হওয়া চার্জযুক্ত ফোঁটাগুলি সরাসরি আর দক্ষতার সাথে উন্মুক্ত এবং অস্বচ্ছ পৃষ্ঠগুলিতে ছড়িয়ে যায় এবং জীবাণুনাশকটি যে কোনও লুকানো কোণ এবং জায়গায় পৌঁছে যায়। এটি কার্যকরভাবে প্যাথোজেনগুলিকে ধ্বংস করে বা নিষ্ক্রিয় করে ”।
প্রযুক্তিট হস্তান্তর করার বিষয়ে রাইট ওয়াটার সলিউশনস প্রাইভেট লিমিটেডের পরিচালক অভিজিৎ গান এবং চন্ডীগড়ের সিএসআইআর-সিএসআইও'র বিজনেস ইনিশিয়েটিভস এবং প্রজেক্ট প্ল্যানিংএর পরিচালক ডঃ কৃষ্ণ কুমারের মধ্যে চুক্তিতে স্বাক্ষরিত হয়। উভয় পক্ষই ভিডিও কনফারেন্সের মাধ্যমে এই প্রযুক্তি হস্তান্তর বিষয়ক অনুষ্ঠানের উপস্থিত ছিলেন।
চন্ডীগড়ের সিএসআইআর-সিএসআইও পরিচালক, বলেছেন, হাসপাতাল, পোলট্রি, ট্রেন ও বাস, বিমানবন্দর ও বিমান, অফিস, শ্রেণীকক্ষ এবং হোটেল সহ বিভিন্ন জায়গায় জীবাণুমুক্তকরণ ও পরিষ্কারের জন্য বৈদ্যুতিন-জীবাণুনাশক বা ইলেক্ট্রোস্ট্যাটিক স্প্রের ভালো ফল মিলেছে। "
(CG/SS